عبد الخالق (کھلاڑی)

صوبیدار راجا عبد الخالق جنجوعہ،جنہیں پرندہ ایشیا کہا جاتا ہے۔ ضلع چکوال میں راجا جنڈل خان جنجوعہ کے آباد کیے ہوئے گاؤں جنڈ میں پیدا ہوئے تھے۔

 پرندہ ایشیا 
وہ پرندہ ایشیاء (Fly ing bird of Asia) اور ایشیا کے تیز ترین آدمی کے طور پر جا نے جاتے ہیں۔ وہ پاکستان آرمی سے کھلاڑی ریٹائر ہوئے تھے جو بھاگنے کے 100 میٹر، 200 میٹر اور 4 بائی 100 میڑ کے مقابلوں میں حصہ لیتے رہے۔ انھوں نے 1954ء اور 1958ء کی ایشائی مقابلوں میں حصہ لیا۔ انھوں نے 1956ء کے میلبورن اولمپکس اور 1960ء کے روم اولمپکس میں بھی پاکستان کی نمائندگی کی۔ قد-5فٹ 7 انچ(171 سینٹی میٹر)وزن- 152 پاؤنڈ (69 کلو گرام)

ابتدئی زندگی میں چکوال ثقافت کے ایک کھیل کبڈی میں بہت نامور کھلاڑی تھے۔ اس وقت پاک آرمی اسپورٹس بورڈ کے سربراہ بریگیڈئر سی ایچ ایم روڈھم کی نگاہ پڑی تو انہیںاسپورٹس میں بھرتی کر لیا، جہاں پر اعلیٰ تربیت اور کوچنگ نے انھیں بین الاقوامی معیار کا بنا دیا۔

 بین الاقوامی کردار 
 1954 ایشیین گیمز 
1954ء کے ایشیائی کھیلوں میں پاکستان کی نمائندگی کرنے کا موقع ملا جہاں انھوں نے نیا ورلڈ ریکارڈ بنایا اور 100 میٹر کے فاصلے کو صرف 10.6 سیکنڈز میں عبور کر لیا۔ اس سے پہلے یہ ریکارڈ بھارت کے نامور اتھلیٹ لیوے پنٹو کے پاس تھا جنھوں نے یہ فاصلہ 10.8 سیکنڈز میں عبور کیا تھا۔ اس وقت کے بھارتی وزیر اعظم جواھر لعل نہرو نے عبد الخالق کو انعام دیتے ہوئے " فلائنگ برڈ آف ایشیا" یعنی ایشیا کا اڑنے والا پرندہ کا خطاب دیا اور اس کے علاوہ ان کا نام اس وقت کے دنیا بھر میں سات بہترین اتھلیٹس میں شامل کیا گیا۔ عبد الخالق نے یہ خطاب صرف 21 سال کی عمر میں حاصل کیا۔ عبد الخالق کو پاکستان کی طرف سے پرائڈ آف پرفارمنس کے ایوارڈ سے بھی نوازا گیا۔
100 میٹر کانسی کا تمغا
4*100 میٹر چاندی کا تمغا

 اعزازات 
عبد الخالق نے قومی کھیلوں میں 100 گولڈ میڈلز بین الاقوامی کھیلوں میں 26 گولڈ میڈل اور 23 سلور میڈل حاصل کیے۔ 1958ء میں صدر پاکستان کی طرف سے تمغا حسن کرکاردگی عطا کیا۔

 وفات 
عبد الخالق 1988ء میں وفات پا گئے اور  انھیں جنڈ چکوال میں دفن کیا گیا۔

 حوالہ جات 

زمرہ:اولمپک مسابق برائے پاکستان
زمرہ:ایشیائی کھیل 1954ء میں تمغا یافتگان
زمرہ:ایشیائی کھیل 1958ء میں تمغا یافتگان
زمرہ:ایشیائی کھیلوں میں پاکستانی کانسی تمغا یافتگان
زمرہ:ایشیائی کھیلوں میں شریک پاکستانی ایتھلیٹ
زمرہ:ایشیائی کھیلوں میں طلائی تمغا یافتگان پاکستانی
زمرہ:ایشیائی کھیلوں میں کانسی تمغا یافتگان
زمرہ:پاکستان جنگی قیدی
زمرہ:پاکستان کے اولمپک ایتھلیٹ
زمرہ:پاکستانی مرد سپرنٹر
زمرہ:پنجابی شخصیات
زمرہ:تمغائے حسن کارکردگی وصول کنندگان
زمرہ:دولت مشترکہ کھیلوں میں شریک پاکستانی کھلاڑی
زمرہ:ضلع چکوال کی شخصیات
زمرہ:علوی
زمرہ:ہاشمی شخصیات
زمرہ:1933ء کی پیدائشیں
زمرہ:1956ء گرمائی اولمپکس کے مسابق
زمرہ:1960ء گرمائی اولمپکس کے مسابق
زمرہ:1988ء کی وفیات

زمرہ:بیسیویں صدی کے پاکستانی مرد کھلاڑی